Šlaitinis juodvabalis

Šlaitinis juodvabalis (Melanimon tibiale) – juodvabalių (Tenebrionidae) šeimos vabalų rūšis. Kūnas 3 – 4 mm juodas, kiek žvilgantis, viršutinė pusė tankiai ir rupiai taškuota. Priešnugarėlė tokio pat pločio kaip antsparniai. Antsparniai su neryškiai vingiuotais išilginiais iškilimais ir stambiomis skersinėmis raukšlėmis. Antenos trumpos, nesiekiančios priešnugarėlės vidurio, su trinare buožele. Akys perskirtos į dvi dalis.

Aptinkamas sausose smėlėtose dirvose, po akmenimis, tarp augalų.

Lietuvoje neretas.

Juodvabaliai